
Ақпараттық хат

«Esil University» мекемесі 2026 жылғы 30 қыркүйекте ҚР ҰҒА академигі, экономика ғылымдарының докторы, профессор Ғабдығапар Сағитұлы Сейтқасымовты еске алуға арналған «Сейтқасымов оқулары – 2026» халықаралық ғылыми-практикалық конференциясын өткізеді.

[bookmark: _GoBack]Сейтқасымов оқулары – экономика, менеджмент, IT, құқық және басқа да ғылымдар саласындағы өзекті мәселелерді талқылауға бағытталған дәстүрлі ғылыми-практикалық іс-шара. Биыл да конференция аясында тәжірибе мен білім алмасу үшін Қазақстанның түрлі өңірлері мен шет елдерден келген қатысушыларды қуана қарсы аламыз.
Конференцияның негізгі тақырыптық бағыттары қазіргі қоғамның өзекті мәселелері мен проблемаларының кең ауқымын қамтиды. Оқулар аясында мына бағыттар талқыланады:

1. Тұрақты даму және инновациялық экономика: әлемдік және қазақстандық тәжірибе
2. Экономиканың мемлекеттік және жеке секторларындағы басқарудың теориялық-әдіснамалық және қолданбалы аспектілері
3. Қазақстанның қаржы-банк секторының трансформациясы: институционалдық өзгерістер, тәуекелдер және даму перспективалары
4. Цифрлық трансформация жағдайындағы бухгалтерлік есеп және аудит: әдіснамалық тәсілдер мен жасанды интеллектіні қолдану
5. Ақпараттық жүйелерді, бағдарламалық технологияларды және жасанды интеллектіні дамытудың перспективалық бағыттары
6. Заң ғылымы мен құқықтық білім берудің өзекті мәселелері: теориялық және қолданбалы аспектілер
7. Қазақстан Республикасында туризм мен қонақжайлылық индустриясын дамытудың әлеуметтік-экономикалық және институционалдық аспектілері
8. Қазақстан Республикасындағы әлеуметтік жұмыстың теориялық-әдіснамалық негіздері мен заманауи тәжірибелері
9. Қоғамдық трансформациялар жағдайындағы әлеуметтік-гуманитарлық білім беру: әдіснамасы, мазмұны және даму перспективалары

Қатысу шарттары
Халықаралық ғылыми-практикалық конференцияға қатысу үшін 2026 жылғы 25 қыркүйекке дейін ұйымдастыру комитетіне aldabergen.e@esil.edu.kz электрондық мекенжайы бойынша мыналарды жіберу қажет:
· қоса берілген нысан бойынша қатысуға өтінім;
· төменде көрсетілген талаптарға сай рәсімделген баяндама (көлемі 4-8 толық бет);	
Конференцияға қатысу тегін.

Байланыс ақпараты:
Барлық сұрақтар мен қосымша ақпарат алу үшін aldabergen.e@esil.edu.kz мекенжайына хабарласуыңызды сұраймыз.
Тел.: +7 706 424 06 12
Байланыс тұлғасы – Алдаберген Ерасыл Қынабылұлы


Қатысуға өтінім
Esil University «Сейтқасымов оқулары – 2026» халықаралық ғылыми-практикалық конференциясына

1. Баяндамашының (лардың) аты-жөні – 3 адамнан аспауы тиіс 
2. Ғылыми дәрежесі, атағы 
3. Жұмыс орны, лауазымы 
4. Телефоны (ұялы), e-mail 
5. Баяндама атауы
6. Қатысу нысаны (күндізгі, сырттай)

Баяндаманы (мақаланы) рәсімдеуге қойылатын талаптар

Суреттер мен кестелерді қоса алғанда, көлемі 4-8 толық бет болатын А4 (210х297 мм) форматындағы баяндама мәтіні Word for Windows мәтіндік редакторында Times New Roman (Times New Roman, Times/Kaz және т.б.) қарпімен, 14 өлшемде, 1,0 жоларалық интервалмен терілуі тиіс. Барлық жағынан жиектер – 25 мм.  
 
Материалдарды рәсімдеу тәртібі:
Беттің жоғарғы сол жағына, мақала атауының алдына ӘОЖ көрсетіледі (міндетті). Одан кейін беттің оң жағына автордың тегі мен аты-жөнінің бас әріптері, ғылыми дәрежесі мен атағы, жұмыс орны, қаласы жазылады. Бір жол қалдырылып, беттің ортасына бас әріптермен баяндаманың атауы, содан кейін жарияланатын материал тіліндегі аңдатпа (кемінде 5-6 сөйлем), әрі қарай түйін сөздер (кемінде 7 сөз) қазақ, орыс және ағылшын тілдерінде беріледі.
Пайдаланылған әдебиеттерге сілтемелер мәтінде тік жақшада беріледі. Әдебиеттер тізімі мәтіннің соңында көрсетіледі. Мақала соңында, әдебиеттер тізімінен кейін аңдатпаның аудармасы (қазақ немесе орыс және ағылшын тілдерінде) берілуі тиіс.

Мақала мазмұны мен деректердің дұрыстығына автор жауапты.

Ұйымдастыру комитеті мазмұны мен рәсімделуі белгіленген талаптарға сай келмейтін баяндамаларды жариялаудан бас тарту құқығын өзіне қалдырады.

Барлық мүдделі тұлғаларды осы маңызды әрі өзекті тақырыптарды талқылауға қатысуға шақырамыз. Ғылыми диалогқа қосқан үлесіңіз еліміздегі ғылым мен білімнің одан әрі дамуына жасалған маңызды қадам болмақ!

